ધનબાદ: હવે આગામી દિવસોમાં સામાન્ય મહિલાઓની જેમ ગાય પણ સરોગેટ મધર બની શકશે. અેમ્બ્રિઅો ટ્રાન્સફર ટેક્નોલોજી (ભ્રૂણ ફેરફાર વિધિ)ના માધ્યમથી આવી બાબત શક્ય બની શકશે. આ વિધિથી ગાયમાં તૈયાર ભ્રૂણને બીજી ગાય પાળશે અને તે તેની સરોગેટ મધર કહેવાશે. આવી વિધિ દ્વારા ડેરી ફાર્મ હવે ઓછા સમયમાં જ સારી જાતની ગાય મેળવી શકશે. આમાં સૌથી ખાસ વાત એ છે કે હવે સારી જાતની ગાયથી વર્ષભરમાં ૬૦ થી ૭૦ સારી જાતની ગાયનાં બચ્ચાં મેળવી શકાશે.